ถ้าเราเคยเป็นหอบหืดตั้งแต่แรกเกิดนัดไปตรวจทุกปีจนถึงอายุ17เลิกนัดแล้วตอนนี้อายุ19ปีแสดงว่าเรามีโรคประจำตัวอยู่ไหมค่ะพอดีเวลาไปหาที่อื่นถามว่ามีโรคประจำตัวไหม เราควรตอบว่าใงค่ะ
สวัสดีค่ะ หอบหืดคือโรคที่เกิดจากการตีบแคบของหลอดลม และทำให้หลอดลมไวต่อสิ่งกระตุ้น หรือสิ่งแปลกปลอมที่เข้ามาในร่างกายมากกว่าคนปกติ อาการมักมาด้วหายใจลำบาก หายใจมีเสียงวี้ด อากาศเข้าสู่ปอดน้อยลง หายใจไม่อิ่ม มีอาการไอ เจ็บแน่หน้าอก เมื่อมีอาการกำเริบอาจจะเหนื่อยมากจนหายใจไม่ทันได้โดยหอบหืดนั้น จัดว่าเป็นโรคประจำตัวที่ควรแจ้งแพทย์เมื่อไปตรวจทุกครั้งไม่ว่าจะเกี่ยวหรือไม่เกี่ยวกับภาวะหอบหืด และถึงแม้ตอนนี้ไม่ได้ใช้ยาอยู่แล้ว อาจจะยังมีภาวะหลอดลมตีบหรือไวกว่าคนอื่นได้ จึงควรแจ้งแพทย์ให้ทราบด้วย และควรนำยาโรคประจำตัวที่ใช้อยู่ถ้ามีไปพบแพทย์ด้วยทุกครั้ง